नई दिल्ली। स्विगी, जोमैटो और फूडपांडा जैसे दस फूड एग्र्रीगेटरों ने पांच हजार से ज्यादा विक्रेताओं और रेस्तरां को अपनी वेबसाइट से हटा दिया है क्योंकि उन्होंने फूड सेफ्टी रेगुलेटर फूड सेफ्टी स्टैंडर्ड अथॉरिटी ऑफ इंडिया (एफएसएसएआई) से लाइसेंस नहीं लिया था। यह जानकारी एफएसएसएआई के सीईओ पवन कुमार अग्र्रवाल ने दी। फूड विक्रेताओं पर रोक लगाने वाली ई-फूड कंपनियों में बॉक्स8, फासोस, फूडक्लाउड, फूडमिंगो, जसफूड, लाइमट्रे और उबरईट्स भी शामिल हैं।